rlitschk/wikidir huggingface dataset:
De Nesshoff (hoochdüütsch Nesshof) is en Hoff in de Gemeen Gauderhandviddel (Samtgemeen Lüh) in’n Landkreis Stood, Neddersassen. De Hoff weer fröher en Eddelgood. De Hoff liggt in de twete Miel von Oolland direkt an dat Över von de Lüh, de hier en Bagen maakt. De Nesshoff weer bet 1632 Besitt von dat Klooster Harsfeld. In dat Johr hett de Bremer Arzbischop Johann Friedrich dat Good tohoop mit annern Besitt von dat Klooster Harsfeld an Johann Adler Salvius afgeven, de ut düssen Besitt de Herrschop Harsfeld billt hett. Nadem Salvius 1652 doodbleven is, güng de Herrschop Harsfeld un dormit ok de Nesshoff an Pierre Bidal över. En Siedestgericht op’n Nesshoff is von dat 16. Johrhunnert bet in de Franzosentied nawiest. Dat is to Anfang von dat 19. Johrhunnert oplööst worrn. In dat 19. Johrhunnert weer de Familie Bey Besitter von’n Nesshoff. Claus Bey harr aver keen Kinner. Dorüm hett he Metta Schliecker adopteert, de 1847 Hinrich Pickenpack freet hett. Na Claus Bey sien Dood hett de Hoff dorüm de Familie Pickenpack tohöört. In’n März 1896 is dat Haupthuus von’n Hoff afbrennt. En neet Huus is 1897 trech worrn. Op’n Hoff gifft dat vondaag en Campingplatz mit üm un bi 100 Stellplätz.
Sövenhöven (hoochdüütsch Siebenhöfen) is en Oortsdeel in de Gemeen Hullern-Twielenfleet (Samtgemeen Lüh) in’n Landkreis Stood, Neddersassen. Fröher is Sövenhöven as egen Oort rekent worrn, aver vondaag is de Oort an de Rannen mit Hullern, Bachenbrook un Sietwenn tohoopwussen un warrt as Deel von Hullern ankeken. De Oort liggt in de eerste Miel von Oolland un nich wied af von’n Diek von de Elv. In’n Noordoosten liggt in de Elv vör Sövenhöven Lühsand. Dat Water ut dat Rebeed warrt över’n Schöppwarkskanaal na de Elv hen afföhrt. De Naveröörd sünd Sandhörn un de Sietwenn in’n Süüdoosten, Bachenbrook in’n Süden, Hullern in’n Westen un Twielenfleet in’n Noordwesten. Bet utgangs dat 18. Johrhunnert bestünn de Oort würklich ut söven Hööv. Von düsse söven Hööv hebbt veer to dat Kaspel Hullern tohöört un dree to dat Kaspel Twielenfleet. In dat 19. un 20. Johrhunnert sünd denn aver en ganze Reeg ne’e Hööv un Hüüs boot worrn. De Oort hett vör 1852 to de Hauptmannschoppen Hullern un Twielenfleet von dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk, de 1932 Deel von’n Kreis Stood worrn is. De Oort weer al jümmer opdeelt twüschen de
Siebenhöfen betekent Siebenhöfen, düütschen Naam von’n Oort Sedm Dvorů in de Gemeen Moravský Beroun, Region Olmütz, Tschechien, Siebenhöfen, Oort in de Stadt Blommajje in’n Kreis Lippe, Noordrhien-Westfalen, Siebenhöfen, Oort in de Gemeen Tannenberg in’n Erzgebirgskreis, Sassen, Siebenhöfen, von 1938 bet 1945 düütschen Naam von’n Oort Zudnochen, nu Cudnochy in’n Powiat Mrągowski, Woiwodschop Ermland-Masuren, Polen. Dat is ok de hoochdüütsche Naam von Sövenhöven, Oort in de Gemeen Hullern-Twielenfleet in’n Landkreis Stood, Neddersassen. Kiek ok bi: Siebenhöf. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Beck (hoochdüütsch Beck) is en lütten Oort in de Gemeen Bomlitz in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Bommessen. De Oort liggt in de Lümbörger Heid un nich wied af von de Bomlitz. De Naveröörd sünd Krüüzkamp in’n Noorden, Wolten un Bossel in’n Noordoosten, Grubenthal in’n Oosten, Amtsfeln un Riep in’n Süüdoosten, Dehnbossel un Bommessen in’n Süden, Ohrsen in’n Süüdwesten un Löverschen in’n Noordwesten. De öllsten Hööv von Beck sünd de Jürgenshoff un de Beekenhoff, de all beid as Bodenkmaal schuult sünd. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Buurschop Riep in’n Kanton Visselhöövd höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Soltau in’n Kanton Wasra. De Oort hett vör 1852 to de Huusvaagdie von de Amtsvaagdie Fambossel-Soltau tohöört un na 1852 to dat Amt Soltau. Na 1885 is ut dat Amt de Kreis Soltau worrn. An’n 1. Oktober 1932 is de Kreis mit’n Kreis Fambossel tohoopleggt worrn, wat aver al to’n 1. Oktober 1933 wedder trüggännert worrn is. Eerst 1977 sünd de Kreise wedder tohoopleggt worrn un hebbt denn Landkreis Soltau-Fambossel heten.
Annan is de Familiennaam von Alfred Annan (1875–1931), US-amerikaanschen Golfspeler, Alyson Annan (* 1973), austraalsche Feldhockeyspelerin, Anthony Annan (* 1986), Footballspeler ut Ghana, Daniel Francis Annan (1928–2006), Jurist un Politiker ut Ghana, Harriet Bruce-Annan (* 1965), Programmererin ut Ghana, Kobina Annan (* 1944), Diplomaat ut Ghana, Kofi Annan (1938–2018), Diplomaat ut Ghana, Noel Annan, Baron Annan (1916–2000), brietschen Narichtendeenstoffzeer un Politiker, Sami Annan, ägyptschen Generaalleutnant. Annan betekent Annan, Oort in Schottland, Annan, Stroom in Schottland, de in’n Solway Firth münnt, Annan (安南區), Bezirk von de Stadt Tainan in de Republiek China op Taiwan. Kiek ok bi: Anan. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Nietzsche is de Familiennaam von Friedrich Nietzsche (1844–1900), düütschen Philosoof, Carl Ludwig Nietzsche (1813–1849), düütschen Geistlichen, Vader von Friedrich Nietzsche, Elisabeth Förster-Nietzsche (1846–1935), Süster von Friedrich Nietzsche, Franziska Nietzsche (1826–1897), Moder von Friedrich Nietzsche, Friedrich August Ludwig Nietzsche (1756–1826), düütschen Theoloog, Grootvader von Friedrich Nietzsche. Kiek ok bi: Nitzsche, Nitsche. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ingelore Rosenkötter (* 24. Juli 1953 in Bremen) is en Politikersch van de SPD un van den 2. November 2006 bet 30. Juni 2011 Senatorin för Arbeid, Fruen, Gesundheid, Jöögd un Soziales in dat Bundsland Bremen. Ingelore Rosenkötter is 1953 in Bremen boren un in Worpswede opwussen. Se hett Bankkoopfru lehrt un weer siet 1978 in Landssportbund Bremen un siet 1989 in’d Landsverbund van Düütsch Root Krüüz togange. Mit ehren Ehmann leevt se ut’neen. Kinner hefft de beiden nich. An'n 30. Juni 2011 is se ut den Senat utscheeden. Sietdem weer se bit 2019 Liddmaat van de Bremisch Börgerschop. Ingelore Rosenkötter. Mehr Biller, Videos oder Audiodateien to’t Thema gifft dat bi Wikimedia Commons. Rosenkötter op de Websteed von de Börgerschop (hoochdüütsch) Rosenkötter op de Websteed von de SPD-Frakschoon (hoochdüütsch)
De Stadtentwässerung Buxthu (SEB) is en Egenbedriev von de Stadt Buxthu, de sik üm de Entsorgung von dat Afwater in de Stadt Buxthu un in de Samtgemeen Obbens kümmert. De Bedriev ünnerhöllt en Kanalisatschoon, de üm un bi 274 Kilometer lang is un 242 Pumpstatschonen hett. Ok dat Regenwater warrt von de SEB över en separaat Kanaalnett afföhrt. Hier is de SEB aver blots in de Stadt Buxthu un in de Gemenen Obbens un Beekdörp tostännig. Dat Kanaalnett för Regenwater is 173 Kilometer lang. De Stadt Buxthu hett 1961/1962 en Klärwark an de Straat Melkerstieg an de Eest boot (53° 29′ N, 9° 43′ O). Dat Klärwark weer utleggt op en Inwahnerweert von 25.000 un is 1981 bet 1984 op en Inwahnerweert von 100.000 utboot worrn. De Anlaag weer blangen Buxthu ok för de Gemeen Vosshusen un de Samtgemeen Obbens mit tostännig. 1974 is de Oort Heendörp, de vörher to’n Afwaterverband Oolland un Geestrand höört hett, ok Deel von dat Rebeed von de Stadtentwässerung Buxthu worrn. In de Johren 1990 hett sik rutstellt, dat dat Klärwark nich mehr op’n Stand von de Technik weer. En ganz neet Klärwark müss her, wenn dat Afwater na’n Stand von de Technik opbereidt warrn
Obbens is en Gemeen in de Samtgemeen Obbens in’n Landkreis Stood in Neddersassen mit 4535 Inwahners (Stand 31. Dezember 2022). To de Gemeen höört de Öörd Obbens un Grundolendörp to. De Navergemenen sünd Nottensdörp in’n Noorden, Buxthu in’n Noordoosten, Beekdörp in’n Süüdoosten, Sounsiek in’n Süüdwesten, Harsfeld in’n Westen un Bliersdörp in’n Noordwesten. De Gemeen Obbens is mit de Gemeenreform in Neddersassen an’n 1. Juli 1972 ut de olen Gemenen Obbens un Grundolendörp tohoopleggt worrn, de vörher al all beid Maat von de ole Samtgemeen Obbens weren. Liddmaten 2016: CDU: Heiko Augustin, Katrin Klensang, Markus Löhden, Andreas Steltenpohl, Claus Tobaben, Christian Wilkens SPD: Meik Lange, Julia Reiff-Elvers (bet 10. August 2017, för ehr is an’n 28. September 2017 Dieter Jakesch narückt), Karin Siedler-Thul FWG: Frank Buchholz, Oliver Bülte UWA: Dierck Gutschendies, Stefan Reigber Dat Wapen wiest in root en sülvern Arm mit Panzer, de v0n rechts no links wiest un en sülvern Sweert mit gollen Greep höllt. Dat Wapen kummt von dat Segel von dat ole Gericht op’n Delm. Dat Dörp Obbens hett dat Wapen dör Erlass von dat Neddersassische Binnenministerium an’n 18. Februar 1952 kregen. As 1972 de ne’e Gemeen Obbens grünnt worrn is, hett de Gemeen dat Wapen övernahmen.
Beekdörp is en Gemeen in de Samtgemeen Obbens in’n Landkreis Stood in Neddersassen mit 2911 Inwahners (Stand 31. Dezember 2022). To de Gemeen höört blangen den Hauptoort Beekdörp noch de Öörd Guldbeek un Nindörp. De Navergemenen sünd Obbens in’n Noorden, Buxthu in’n Noordoosten, Mesborg in’n Oosten, Resbossel in’n Süüdoosten un Sounsiek in’n Süüdwesten. De Gemeen Beekdörp is mit de Gemeenreform in Neddersassen an’n 1. Juli 1972 ut de olen Gemenen Beekdörp, Guldbeek un Nindörp tohoopleggt worrn. Liddmaten 2016: CDU: Tomas Jan Gold, Klaus Klindtworth, Andreas Tobaben-Merkens, Marcus Tschritter SPD: Jutta Holst (hett ehr Mandaat an’n 24. Juli 2018 dalleggt), Karsten Koschinski (hett sien Mandaat an’n 5. Juli 2018 dalleggt), Rolf Makoschey (in’n Dezember 2016 ut de SPD rut un unafhängig worrn), Meike Nachtwey, Siegfried Stresow (hett an’n 3. Juli 2018 sien Mandaat dalleggt; för em is an’n 25. Juli 2018 Edwin Antonio Steffens narückt) Gröne: Marion Augustin, Peter Löwel UW: Regina Starzonek enkelt: Olaf Prigge För dat Afwater is de Stadtentwässerung Buxthu tostännig. http://www.nls.niedersachsen.de/ Gemeen Beekdörp. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Gemeen (hoochdüütsch) Städer un Gemenen in’n Landkreis Stood Balje | Bargst | Beekdörp | Bliersdörp | Brest | Burweg
De nafolgend Tabell is en Deel vun de List vun de Asteroiden. De Ziffern bi’n Naam geevt de Folg vun jemehr afsluten Katalogiseeren an. Se deent togliek as Nummern to’n Identifizeeren un sünd Bestanddeel vun’n Naam vun jeedeen Asteroid. 2501-2600 2601-2700 2701-2800 2801-2900 2901-3000 Alphabetische List Naams vun Asteroiden un Kometen
Siedlung Olendörp (hoochdüütsch Siedlung Oldendorf) is en lütten Oort in de Gemeen Olendörp (Samtgemeen Olendörp-Himmelpoorten) in’n Landkreis Stood, Neddersassen. De Oort liggt op de Stoder Geest. In’n Süüdwesten liggt dat Hoge Moor, wat ok en Naturschuulrebeed is. Dat Water ut dat Rebeed flütt över’n Hosterbeek af. De Naveröörd sünd de Timmerlood in’n Noorden, Sunn un Heinbokel in’n Noordoosten, Hogenoh in’n Süüdoosten, Willahermoor un Willah in’n Süden, Öölmerheid, Öölm, Beeß, Forst un de Böötz in’n Süüdwesten un Kaken un Olendörp in’n Noordwesten. De Oort is eerst in dat 20. Johrhunnert as Siedlung an’n Rand von dat Hoge Moor von Olendörp ut grünnt worrn. De Oort hett al jümmer bi de Gemeen Olendörp mit bihöört. Siedlung Olendörp is evangeelsch-luthersch präägt un höört to dat Kaspel von de Martinskark in Olendörp. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. För Siedlung Olendörp is de freewillige Füürwehr Olendörp mit tostännig. Von Siedlung Olendörp löppt een Straat in’n Noorden na Timmerlood un dor an de Kreisstraat 72. En twete Straat föhrt in’n Noordwesten na Olendörp an de Landsstraat 114 un in’n Süüdoosten na Hogenoh an de K 57 un de Bundsstraat
Öölmerheid (hoochdüütsch Elmerheide) is en lütten Oort in de Gemeen Bremervöör in’n Landkreis Rodenborg, Neddersassen. Binnen de Gemeen höört de Oort to de polietsche Oortschop Öölm. De Oort liggt op de Stoder Geest. In’n Noorden liggt dat Hoge Moor, dat ok en Naturschuulrebeed is. Dat Water ut dat Rebeed flütt in’n Süden un Oosten över Gravens na de Swing hen af un in’n Westen un Noorden över de Seebeek na de Oost. De Naveröörd sünd de Böötz un Kaken in’n Noorden, Siedlung Olendörp un Hogenoh in’n Noordoosten, Willah un Willahermoor in’n Oosten, Mulsen, Grööndörp un Schierel in’n Süüdoosten, Hogenmoor in’n Süden, Vörhoorn un Öölm in’n Süüdwesten un Beeß un Forst in’n Noordwesten. De Oort hett fröher to’n Landkreis Bremervöör höört un is 1977 Deel von’n Landkreis Rodenborg worrn. De Oort hett fröher to de Gemeen Öölm tohöört, de an’n 1. März 1974 mit de Gemeenreform in Neddersassen Deel von de Gemeen Bremervöör worrn is. Sietdem höört de Oort binnen de Gemeen to de Oortschop Öölm, de en egen Oortsraad un Oortsbörgermeester hett. Öölmerheid is evangeelsch-luthersch präägt un höört to dat Kaspel von de Paul-Gerhardt-Kark in Öölm. Bevör düsse Kark egenstännig worrn is, hett de Oort to dat Kaspel von de
(140) Siwa is en Asteroid ut den Hööftgördel. He is an’n 13. Oktober 1874 vun den Astronom Johann Palisa in Pula opdeckt wurrn is. De Dörmeter vun den Asteroid warrt op ruchweg 110 km schätzt. Sien Ümloopbahn is üm 3,2° gegen de Ekliptik neegt. De Asteroid is na de slaawschen Göddin Siwa nöömt. List vun de Asteroiden
Europa betekent Europa, en Eerddeel, Europa, Figur ut de greeksche Mythologie, Leevste von Zeus, Europa, Figur ut de greeksche Mythologie, Dochter von Okeanos un Thetys, Europa, Maand vun den Planeten Jupiter, (52) Europa, en Asteroid ut den Hööftgördel, Europa, Film von Lars von Trier, Europa, lütt Eiland in den Indischen Ozean, Europa, Serie von Drägerraketen ut de 1960er un 1970er Johren, Europa, Label von en Hörspeel-Produktschoonsfirma, Europa, Passageerschipp von NDL un HAPAG ut dat Johr 1928, Europa, Passageerschipp von NDL un HAPAG ut dat Johr 1966, Europa, Passageerschipp von de HAPAG ut dat Johr 1891, Europa, Passageerschipp von de HAPAG ut dat Johr 1905, Europa, Passageerschipp von de HAPAG ut dat Johr 1982, Europa, Passageerschipp von de HAPAG ut dat Johr 1999, HMS Europa, britschen Krüzer. Kiek ok bi: Europe, Evropa. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
(217) Eudora is en Asteroid ut den Hööftgördel, de an’n 30. August 1880 vun den franzööschen Astronom Jérôme Eugène Coggia in Marseille opdeckt worrn is. De Asteroid hett en Dörmeter vun ruchweg 65 km un wiest en teemlich düstere Böverflach op mit en Albedo vun blots 0,049. Dat bedüüt, dat blots ruchweg 5 % vunentaret instrahlte Licht wedder reflekteert warrt. De Naam kummt vun Eudora, de in de greekschen Mythologie en vun de Nereiden is. List vun de Asteroiden
Lüttjen Reith is en Oortsdeel von dat Dörp Reith in de Gemeen Brest (Samtgemeen Harsfeld) in’n Landkreis Stood, Neddersassen. De Oort liggt op de Stoder Geest. In’n Noorden liggt dat Naturschuulrebeed In’n Tadel. Dat Water ut dat Rebeed flütt över’n Reither Beek na de Bever hen af. Ut dat Rebeed in’n Oosten von Lüttjen Reith flütt dat Water aver över Doosthoffgraven un Wohlerster Beek na de Au hen af. De Naveröörd sünd Brest un Doosthoff in’n Noordoosten, Kokerbeek in’n Oosten, Wohlers un Lüttjen Wohlers in’n Süüdoosten, Winnerswohl in’n Süden, Fehrenbrook in’n Süüdwesten un Reith un Bredenbeek in’n Noordwesten. Lüttjen Reith is eerst in dat 19. Johrhunnert grünnt worrn. Vör 1885 weer de Oort in de Böörd Bargst binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. De Oort hett fröher to de Gemeen Reith tohöört, de an’n 1. Juli 1972 mit de Gemeenreform in Neddersassen Deel von de Gemeen Brest worrn is. Lüttjen Reith is evangeelsch-luthersch präägt un höört to dat Kaspel von de Primus-Kark in Bargst. För de Kathoolschen is de St.-Maria-Kark in Buxthu tostännig. För Lüttjen Reith is de freewillige Füürwehr Reith mit tostännig. Dör
Lüttjen Wohlers (hoochdüütsch Klein Wohlerst) is en Oortsdeel von dat Dörp Wohlers in de Gemeen Brest (Samtgemeen Harsfeld) in’n Landkreis Stood, Neddersassen. De Oort liggt op de Stoder Geest. In’n Noorden liggt dat Naturschuulrebeed In’n Tadel. Dat Water ut dat Rebeed flütt över Doosthoffgraven un Wohlerster Beek na de Au hen af. Ut dat Rebeed in’n Westen von Lüttjen Wohlers flütt dat Water aver över’n Reither Beek na de Bever hen af. De Naveröörd sünd Brest in’n Noorden, Doosthoff in’n Noordoosten, Kokerbeek un Wohlers in’n Oosten, Örsdörp in’n Süüdoosten, Winnerswohl in’n Süden, Fehrenbrook in’n Süüdwesten un Lüttjen Reith, Reith un Bredenbeek in’n Noordwesten. Lüttjen Wohlers is eerst in dat 19. Johrhunnert grünnt worrn. Vör 1885 weer de Oort in de Böörd Bargst binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. De Oort hett fröher to de Gemeen Wohlers tohöört, de an’n 1. Juli 1972 mit de Gemeenreform in Neddersassen Deel von de Gemeen Brest worrn is. Lüttjen Wohlers is evangeelsch-luthersch präägt un höört to dat Kaspel von de Primus-Kark in Bargst. För de Kathoolschen is de St.-Maria-Kark in Buxthu tostännig. För Lüttjen Wohlers is de freewillige
Reith betekent Reith, Oort in de Gemeen Brest in’n Landkreis Stood, Neddersassen, Reith bei Kitzbühel, Gemeen in’n Bezirk Kitzbühel, Tirol, Öösterriek, Reith bei Seefeld, Gemeen in’n Bezirk Innsbruck-Land, Tirol, Öösterriek, Reith im Alpbachtal, Gemeen in’n Bezirk Kufstein, Tirol, Öösterriek, Reith, Oort in de Marktgemeen Arnstorf in’n Landkreis Rottal-Inn, Bayern, Reith, Oort in de Marktgemeen Au in der Hallertau in’n Landkreis Freising, Bayern, Reith, Oort in de Gemeen Bruckberg in’n Landkreis Landshut, Bayern, Reith, Oort in de Gemeen Dietramszell in’n Landkreis Bad Tölz-Wolfratshausen, Bayern, Reith, Oort in de Stadt Ebersberg in’n Landkreis Ebersberg, Bayern, Reith, Oort in de Marktgemeen Eichendorf in’n Landkreis Dingolfing-Landau, Bayern, Reith, Oort in de Gemeen Ering in’n Landkreis Rottal-Inn, Bayern, Reith, Oort in de Gemeen Frauenneuharting in’n Landkreis Ebersberg, Bayern, Reith, Oort in de Gemeen Gammelsdorf in’n Landkreis Freising, Bayern, Reith, Oort in de Marktgemeen Geisenhausen in’n Landkreis Landshut, Bayern, Reith, Oort in de Gemeen Gmund am Tegernsee in’n Landkreis Miesbach, Bayern, Reith, Oort in de Marktgemeen Holzkirchen in’n Landkreis Miesbach, Bayern, Reith, Oort in de Gemeen Inzell in’n Landkreis Traunstein, Bayern, Reith, Oort in de Gemeen Julbach in’n Landkreis Rottal-Inn, Bayern, Reith, Oort in de Gemeen Kirchham in’n Landkreis Passau, Bayern, Reith, Oort in de Marktgemeen
Wohlers is de Familiennaam von Cornelius Martin Wohlers († 1813), düütschen Koptein un Kartograaf, Horst Wohlers (* 1949), düütschen Footballspeler un -trainer, Johann Wohlers (1811–1885), düütsch-neeseelandschen Missionar, Julius Wohlers (1867–1953), düütschen Maler un Kunstpädagoog, Jürgen Wohlers (* 1945), düütschen Basketballspeler, Mark Wohlers (* 1970), US-amerikaanschen Baseballspeler, Moritz Wohlers (* 1984), düütschen Basketballspeler, Reiner Wohlers (* 1963), düütschen Politiker, Rüdiger Wohlers (* 1943), düütschen Opernsänger, Wolfgang Wohlers (* 1962), düütschen Jurist. Kiek ok bi: Wohlert. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
(193) Ambrosia is en Asteroid ut den Hööftgördel, de an’n 28. Februar 1879 vun den franzööschen Astronom Jérôme Eugène Coggia in Marseille opdeckt worrn is. De Asteroid hett en Dörmeter vun ruchweg 26 km un roteert üm un bi in söss’nhalf Stünnen üm sien egen Ass. Sien Naam stammt vun de Gödderspies Ambrosia ut de greekschen Mythologie af. List vun de Asteroiden
De Krooghörn (hoochdüütsch Krughörne) weer en Deel von dat Dörp Blomendol, dat vondaag to de Gemeen Burweg (Samtgemeen Olendörp-Himmelpoorten) in’n Landkreis Stood, Neddersassen, tohöört. De Oort leeg in de Masch op dat rechte Över von de Oost. De Öörd ümto weren Heckthusen in’n Noorden, Host in’n Noordoosten, Burweg un Bossel in’n Süüdoosten, Blomendol in’n Süden, Kronenborg in’n Süüdwesten, Klint in’n Westen un Koppel in’n Noordwesten. De Oost maakt twüschen Heckthusen un Kronenborg en Bagen. In düssen Bagen is al in dat Middelöller op en Wort en Kroog anleggt worrn, de ok mit en lüttje Fähr över de Oost verbunnen weer (Fähren an de Oost). De Kroog weer för Lüüd dor, de mit de Fähr över de Oost na Heckthusen översetten wullen, aver ok för Schippers op de Oost. In de Neegd hett dat en Tegelee geven. In schreven Ünnerlagen kummt de Naam Krughörne 1715 toeerst vör, in en Verdrag twüschen Jürgen Hagenah un sien Söhn Jürgen Friedrich Hagenah, de in dat Staatsarchiv Stood liggt (ARL 11 Nr. 22). Op Koorten dükert de Oort toeerst 1768 mit de Kurhannöversche Landsopnahm op. Archäoloogsche Funnen reckt aver trügg bet in dat 15. Johrhunnert. De Kroog is an’t Enn von dat 19. Johrhunnert opgeven
(96) Aegle is en Asteroid ut den Hööftgördel, de an’n 17. Februar 1868 vun den franzööschen Astronom Jérôme Eugène Coggia in Marseille opdeckt worrn is. De Asteroid hett en Dörmeter vun fast 180 km un en teemlich düstere Böverflach mit en Albedo vun blots 0,05. Sien Naam is afleidt vun de Nymphe Aigle ut de greekschen Mythologie. Se höört do to de Najaden. List vun de Asteroiden
(187) Lamberta is en Asteroid ut den Hööftgördel, de an’n 11. Februar 1878 vun den franzööschen Astronom Jérôme Eugène Coggia in Marseille opdeckt worrn is. De Asteroid hett en Dörmeter vun meist 150 km un roteert üm un bi in teihn’nhalf Stünnen üm sien egen Ass. Sien Böverflach is teemlich düster mit en Albedo vun blots 0,04. Nöömt is he na den Physiker un Mathematiker Johann Heinrich Lambert. List vun de Asteroiden
Dit Woort hett noch annere Bedüden: kiek dorför ünner Friedrich Ludwig Weusthoff. Weusthoff (hoochdüütsch Wüsthof) is en lütten Oort in de Gemeen Soltau in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Mittelstenderp. De Oort liggt in de Lümbörger Heid. Dat Water ut dat Rebeed flütt över lüttjere Beken na de Jett un wieder in de Böhm. De Naveröörd sünd Lüttenholt un Wittenkamp in’n Noorden, Willern in’n Noordoosten, Nodderp un Mittelstenderp in’n Oosten, Jettbrauk in’n Süüdoosten, Mengbossel in’n Süden, Riep un Avenriep in’n Süüdwesten, Meinen in’n Westen un Grootenholt in’n Noordwesten. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Teinderp in’n Kanton Soltau höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Soltau in’n Kanton Wasra. De Oort hett vör 1852 to de Vaagdie Soltau von de Amtsvaagdie Fambossel-Soltau tohöört un na 1852 to dat Amt Soltau. Na 1885 is ut dat Amt de Kreis Soltau worrn. An’n 1. Oktober 1932 is de Kreis mit’n Kreis Fambossel tohoopleggt worrn, wat aver al to’n 1. Oktober 1933 wedder trüggännert worrn is. Eerst 1977 sünd de Kreise wedder tohoopleggt
Wüsthof betekent Ed. Wüsthof Dreizackwerk, Ünnernehmen in Solingen, Noordrhien-Westfalen. Dat is ok de hoochdüütsche Naam von Weusthoff, Oort in de Oortschop Mittelstenderp von de Gemeen Soltau in’n Landkreis Heidkreis, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.